Originálna mapa Stoakrového lesa, kde sa odohrávajú príbehy Medvedíka Pú, sa predala za rekordných 430.000 libier. Je to trikrát viac, ako sa pred akciou odhadovalo. (ap)
Originálna mapa Stoakrového lesa, kde sa odohrávajú príbehy Medvedíka Pú, sa predala za rekordných 430.000 libier. Je to trikrát viac, ako sa pred akciou odhadovalo. (ap)
Americký prezident Donald Trump sa neobáva toho, čo by mohol bývalý šéf jeho volebného štábu Paul Manafort vyzradiť vyšetrovateľom. Povedal to v stredu v Bielom dome. Ak vraj Manafort bude hovoriť pravdu, nemá s tým žiadny problém. (politico)
Úrady v Prímorskom kraji na ruskom Ďalekom východe vo štvrtok rozhodli o zrušení sporných volieb gubernátora, ktoré sprevádzalo podozrenie zo sfalšovania výsledkov, aby vyhral kandidát Kremľa.
Zahraniční hackeri opakovane útočia na osobné e-mailové účty amerických senátorov a ich pomocného personálu. V liste vedeniu hornej komory Kongresu to napísal demokratický senátor Ron Wyden. Hackeri útočia najmä v posledných týždňoch a mesiacoch. (ap)
Zosuv pôdy vyvolaný prudkým dažďom pochoval vo štvrtok domy v horskej oblasti v centrálnej časti Filipín. Polícia sa obáva, že zasypaných zostalo viacero ľudí vrátane dvoch osôb, ktoré poslali krátke textové správy so žiadosťou o pomoc. (ap)
Kňaz vo francúzskom meste Rennes spáchal samovraždu vo svojom kostole po tom, ako ho obvinili zo sexuálneho obťažovania mladej ženy. Jean-Baptiste Sebe (38) čelil údajným obvineniam miestnej obyvateľky, ktorá tvrdila, že jej dospelá dcéra sa stala obeťou "nemravného správania a sexuálneho útoku" kňaza. (france24)
Juhokórejský prezident Mun Če-in a severokórejský vodca Kim Čong-un spoločne vystúpili na záver trojdňového samitu na horu Pektu. Severná Kórea považuje túto sopku, ležiacu na hranici medzi Čínou a KĽDR, za posvätnú, pretože sa tam mal narodiť Kimov otec Kim Čong-il.